P6_TA(2006)0383

Põhjamere lesta- ja merikeelevarupüük *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega kehtestatakse Põhjamere lesta- ja merikeelevaru püügi majandamiskava (KOM(2005)0714 - C6-0034/2006 - 2006/0002(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2005)0714) [1];

- võttes arvesse EÜ asutamislepingu artiklit 37, mille alusel nõukogu konsulteeris Euroopa Parlamendiga (C6-0034/2006);

- võttes arvesse kodukorra artiklit 51;

- võttes arvesse kalanduskomisjoni raportit (A6-0265/2006),

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;

4. palub alustada 4. märtsi 1975. aasta ühisdeklaratsioonis sätestatud lepitusmenetlust, kui nõukogu kavatseb Euroopa Parlamendi poolt heaks kiidetud teksti muuta;

5. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

6. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Põhjendus 6

(6) Majandamiskava eesmärk on tagada Põhjameres lesta ja merikeele kasutamine säästvates majandus-, keskkonna- ja sotsiaalsetes tingimustes. | (6) Majandamiskava eesmärk on Põhjamere lesta- ja merikeelevarude taastamine ennetuslikule tasemele. |

Muudatusettepanek 21

Põhjendus 6 a (uus)

| (6 a) Järelikult tuleb majandamiskava koostades arvesse võtta ka asjaolu, et lesta kõrge kalastussuremus tuleneb suurel määral saagi vette tagasi laskmise kõrgest määrast merikeele püüdmisel 80 mm võrguga piimtraaliga Põhjamere lõunapoolsetes osades. |

Muudatusettepanek 3

Põhjendus 7

(7) Määrusega (EÜ) nr 2371/2002 nähakse muu hulgas ette, et ühenduse ühise kalanduspoliitika eesmärgi saavutamiseks kohaldab ühendus kalavaru kaitseks ja säilitamiseks kavandatud meetmete võtmisel ettevaatusprintsiipi, et sätestada kalavarude säästev kasutamine ning võimalikult vähendada kalanduse mõju mere ökosüsteemidele. Ühenduse eesmärk on ökosüsteemil põhineva lähenemisviisi järkjärguline rakendamine kalamajanduses, tõhusalt toetab kalapüüki majanduslikult elujõulises ja konkurentsivõimelises kalandussektoris. Käesoleva määruse eesmärgiks on pakkuda rahuldavat elatustaset nendele, kes sõltuvad lesta- ja merikeelepüügist Põhjameres, ning võttes arvesse tarbijate huve. | (7) Määrusega (EÜ) nr 2371/2002 nähakse muu hulgas ette, et ühenduse ühise kalanduspoliitika eesmärgi saavutamiseks kohaldab ühendus kalavaru kaitseks ja säilitamiseks kavandatud meetmete võtmisel ettevaatusprintsiipi, et sätestada kalavarude säästev kasutamine ning võimalikult vähendada kalanduse mõju mere ökosüsteemidele. Ühenduse eesmärk on ökosüsteemil põhineva lähenemisviisi järkjärguline rakendamine kalamajanduses, mis tõhusalt toetab kalapüüki majanduslikult elujõulises ja konkurentsivõimelises kalandussektoris. Käesoleva määruse eesmärgiks on pakkuda rahuldavat elatustaset nendele, kes sõltuvad lesta- ja merikeelepüügist Põhjameres, ning võttes arvesse tarbijate huve. Ühendus peaks oma poliitika osaliselt rajama asjaomase piirkondliku nõuandekomitee soovitustele. |

Muudatusettepanek 4

Põhjendus 10 a (uus)

| (10 a) 2006. aastal algatab komisjon maksimaalse jätkusuutliku saagikuse eesmärgi saavutamist käsitleva teatisega arutelu ühenduse strateegiast kalastussuremuse järkjärguliseks vähendamiseks peamistes püügipiirkondades 2015. aastaks. Komisjon esitab selle teatise piirkondlikele nõuandekomiteedele nende arvamuse saamiseks. |

Muudatusettepanek 5

Põhjendus 10 b (uus)

| (10 b) Mistahes komisjoni õigusakti ettepanekule eelneb täpsel, objektiivsel ja igakülgsel bioloogilisel ja finantsteabel põhinev mõju hindamine; nimetatud hindamise tulemused tuleks lisada komisjoni ettepanekule enne 1. jaanuari 2007. |

Muudatusettepanek 22

Põhjendus 10 c (uus)

| (10 c) Käeoleva määrusega ei seata mingeid piiranguid piimtraali kasutamisele Põhjameres lesta ja merikeele püügil. Sellegipoolest tuleb vähendada piimtraalide potentsiaalseid negatiivseid tagajärgi ökosüsteemile ja merekeskkonnale. Seetõttu peaks komisjon kohe pärast määruse jõustumist teostama uuringu piimtraaliga kalapüügi mõju kohta ökosüsteemile ja merekeskkonnale piirkondades, kus seda kalapüügiviisi kasutatakse, ning majanduslikult, ökoloogiliselt ja sotsiaalselt säästlike alternatiivsete püügiviiside kohta. Nimetatud uuringu alusel tuleks koostada tegevuskava ökosüsteemile ja merekeskkonnale negatiivset mõju avaldavate kalapüügiviiside ja -varustuse kasutamise järkjärguliseks lõpetamiseks ning nende asendamiseks väiksema mõjuga kalapüügiviiside ja -varustusega. |

Muudatusettepanek 7

Artikkel 2

1. Majandamiskavaga tagatakse Põhjamere lesta- ja merikeelevaru säästev kasutamine. | 1. Majandamiskavaga tagatakse, et Põhjamere lesta- ja merikeelevarud, mis ei ole veel ennetuslikul tasemel, jõuavad jälle sellele tasemele. |

2. Lõikes 1 sätestatud eesmärk saavutatakse juhul, kui lesta kalastussuremus Põhjameres on vähemalt 0,3. | 2. See eesmärk tuleb saavutada nimetatud kalavarude kalastussuremuse järkjärgulise vähendamise teel. |

3. Lõikes 1 sätestatud eesmärk saavutatakse juhul, kui merikeele kalastussuremus Põhjameres on vähemalt 0,2. | |

Muudatusettepanek 8

Artikli 3 lõige 1

1. Igal aastal otsustab nõukogu kvalifitseeritud häälteenamusega komisjoni ettepaneku alusel järgmiseks aastaks Põhjamere lesta- ja merikeelevaru lubatud kogupüügi. | 1. Nõukogu otsustab kvalifitseeritud häälteenamusega komisjoni ettepaneku alusel Põhjamere lesta- ja merikeelevarude kolme aasta lubatud kogupüügi. |

Muudatusettepanek 9

Artikkel 3 a (uus)

| Artikkel 3 a Õiguslikud meetmed ja lubatud kogupüügi määramine kolme aasta kaupa 1. Kui Rahvusvahelise Mereuurimise Nõukogu (ICES) hinnang näitab, et kudeva kalavaru biomass on jõudnud ennetuslikule või sellest kõrgemale tasemele, võtab komisjoni ettepaneku alusel tegutsev nõukogu kvalifitseeritud häälteenamusega vastu otsuse, mis käsitleb: a)kalastussuremuse sihtväärtust pikemas perspektiivis;jab)kalastussuremuse nõutavat protsentuaalset vähenemist seni, kuni on saavutatud punktis a nimetatud kalastussuremuse tase.2. Sihtnäitajate ja teadusliku järelhindamise põhjal otsustab nõukogu lesta- ja merikeelevarude kolme aasta lubatud püügimahu. |

Muudatusettepanek 24

Artikkel 4

1. Nõukogu määrab lesta lubatud kogupüügi taseme, mis vastavalt kalanduse teadus-, tehnika- ja majanduskomitee teadusuuringutel põhinevale hinnangule on suurem järgmistest näitajatest: | 1. Kui kalanduse teadus-, tehnika- ja majanduskomitee hindab kudeva lestavaru biomassi ICESi viimase aruande põhjal väiksemaks kui 230000 tonnine ennetuslik tase, kehtestab nõukogu lubatud püügimahu kolmeks aastaks. See kehtestatakse sellisel viisil, et kalanduse teadus-, tehnika- ja majanduskomitee hinnangu kohaselt on põhjendatult tõenäoline, et kalavarude ennetuslik tase taastub kolme aastaga. |

a)lubatud kogupüük, mille kohaldamise tulemusena väheneb kalastussuremus kohaldamise aastal 10% võrreldes eelmise aasta hinnangulise kalastussuremusega;b)lubatud kogupüük, mille kohaldamise tulemusena on 2-4 aastaste kalade kalastussuremus kohaldamise aastal 0,3. | |

2. Kui lõike 1 kohaldamise tulemusena ületab lubatud kogupüük eelmise aasta lubatud kogupüüki üle 15 %, määrab nõukogu lubatud kogupüügi, mis on 15% suurem kõnealuse aasta lubatud kogupüügist. | 2. Kui see toob kaasa mitmeaastase lubatud kogupüügi vähenemise üle 15 %, otsustab nõukogu rakendada vähendamist etapiviisiliselt, nii et kogupüügi aastate vahelised erinevused ei ületa 15%. |

3. Kui lõike 1 kohaldamise tulemusena on lubatud kogupüük eelmise aasta lubatud kogupüügist üle 15 % väiksem, määrab nõukogu lubatud kogupüügi, mis on 15% väiksem kõnealuse aasta lubatud kogupüügist. | 3. Kui see toob kaasa lubatud kogupüügi suurenemise üle 15 %, otsustatakse suurendada kogupüüki maksimaalselt 15% võrra. |

Muudatusettepanek 11

Artikkel 5

1. Nõukogu määrab merikeele lubatud kogupüügi taseme, mis vastavalt kalanduse teadus-, tehnika- ja majanduskomitee teadusuuringutel põhinevale hinnangule on suurem järgmistest näitajatest: | 1. Kui kalanduse teadus-, tehnika- ja majanduskomitee hindab kudeva merikeelevaru biomassi ICESi viimase aruande põhjal väiksemaks kui 35000 tonnine ennetuslik tase, kehtestab nõukogu lubatud püügimahu kolmeks aastaks. See kehtestatakse sellisel viisil, et kalanduse teadus-, tehnika- ja majanduskomitee hinnangu kohaselt on põhjendatult tõenäoline, et kalavarude ennetuslik tase taastub kolme aastaga. |

a)lubatud kogupüük, mille kohaldamise tulemusena muutub merikeele kalastussuremus samamoodi nagu lesta kalastussuremus artikli 4 lõike 1 kohaldamisel;b)lubatud kogupüük, mille kohaldamise tulemusena on kalastussuremus kohaldamise aastal 0,2.c)lubatud kogupüük, mille kohaldamise tulemusena väheneb kalastussuremus kohaldamise aastal 10% võrreldes eelmise aasta hinnangulise kalastussuremusega. | |

2. Kui lõike 1 kohaldamise tulemusena ületab lubatud kogupüük eelmise aasta lubatud kogupüüki üle 15 %, määrab nõukogu lubatud kogupüügi, mis on 15% suurem kõnealuse aasta lubatud kogupüügist. | 2. Kui see toob kaasa mitmeaastase lubatud kogupüügi vähenemise üle 15 %, otsustab nõukogu rakendada vähendamist etapiviisiliselt, nii et kogupüügi aastate vahelised erinevused ei ületaks 15 %. |

3. Kui lõike 1 kohaldamise tulemusena on lubatud kogupüük eelmise aasta lubatud kogupüügist üle 15 % väiksem, määrab nõukogu lubatud kogupüügi, mis on 15% väiksem kõnealuse aasta lubatud kogupüügist. | 3. Kui see toob kaasa lubatud kogupüügi suurenemise üle 15 %, otsustatakse suurendada kogupüüki maksimaalselt 15% võrra. |

Muudatusettepanek 12

Artikli 6 lõige 2

2. Igal aastal otsustab nõukogu kvalifitseeritud häälteenamusega komisjoni ettepaneku alusel ning lõikes 1 osutatud püügikoormuse piiramise süsteemi abil maksimaalse merepäevade arvu ühenduse kalalaevade suhtes, mis kasutavad piimtraale, mille võrgusilma suurus on vähemalt 80 mm. | 2. Kolmeaastase perioodi iga aasta kohta otsustab nõukogu kvalifitseeritud häälteenamusega komisjoni ettepaneku alusel ning lõikes 1 osutatud püügikoormuse piiramise süsteemi abil maksimaalse merepäevade arvu (arvutatuna kilovatt-päevades) ühenduse kalalaevade suhtes, mis püüavad lesta või merikeelt või püüavad neid kaaspüügina. |

Muudatusettepanek 13

Artikli 6 lõige 3

3. Käesoleva artikli lõikes 2 osutatud maksimaalset merepäevade arvu kohandatakse igal aastal samal määral nagu igal aastal kohandatakse kalastussuremust vastavalt artikli 5 lõikele 1. | 3. Lõikes 2 osutatud maksimaalne merepäevade arv tuleb siduda kalastussuremuse vähendamistega vastavalt nõukogu otsustatud mitmeaastastele lubatud kogupüükidele. |

Muudatusettepanek 14

Artikli 6 lõige 4 a (uus)

| 4 a. Majandamiskava vastuvõtmisel otsustab nõukogu, et lestaliste põhjapüügiks kasutatavate ühenduse kalalaevade suhtes ei kehti enam tursa taastamiskavas sätestatud merepäevade eeskirjad. |

Muudatusettepanek 15

Artikli 8 lõige 1

1. Erandina komisjoni määruse (EMÜ) nr 2807/83 artikli 5 lõikest 2 võib Põhjamerel viibinud ühenduse kalalaeva pardal olevate kalakoguste (eluskaal kilogrammides) lubatud hälve olla 8% püügipäevikusse kantud näitajast. Kui ühenduse õigusaktides ei ole sätestatud ümberarvestuskoefitsienti, kohaldatakse laeva lipuliikmesriigi vastuvõetud ümberarvestuskoefitsienti. | 1. Erandina komisjoni määruse (EMÜ) nr 2807/83 artikli 5 lõikest 2 võib Põhjamerel viibinud ühenduse kalalaeva pardal olevate kalakoguste (eluskaal kilogrammides) lubatud hälve olla 10% püügipäevikusse kantud näitajast. Kui ühenduse õigusaktides ei ole sätestatud ümberarvestuskoefitsienti, kohaldatakse laeva lipuliikmesriigi vastuvõetud ümberarvestuskoefitsienti. |

Muudatusettepanekud 16 ja 17

Artikkel 9

Liikmesriigi pädevad asutused tagavad kõikide Põhjamerel viibinud ühenduse kalalaevade lossimisel, et: | Liikmesriigi pädevad asutused tagavad, et kooskõlas kehtivate Euroopa eeskirjadega kõik Põhjamerest püütud enam kui 200 kg suurused lesta- ja kõik enam kui 100 kg suurused merikeelekogused kaalutakse enne esmamüüki. |

a)kaalutakse kõik lesta- ja merikeelekogused, mida on lossivate ühenduse kalalaevade pardal üle 500 kg lesta ja üle 300 kg merikeele puhul; | Kasutatakse kaalusid, mille liikmesriigi pädevad asutused on kooskõlas kehtivate Euroopa eeskirjadega tunnistanud täpseks lubatud hälbe ulatuses. |

b)lest ja merikeel kaalutakse kontrollijate juuresolekul enne lossimissadamast edasi transportimist ja enne esmamüüki; | |

c)kasutatakse kaalusid, mille liikmesriigi pädevad asutused on tunnistatud täpseks lubatud hälbe ulatuses. | |

Muudatusettepanek 18

Artikli 11 lõige 2

2. Lesta- või merikeelekonteinerid paigutatakse muudest konteineritest eraldi. | 2. Lest ja merikeel paigutatakse eraldi kalakastidesse. |

Muudatusettepanek 23

Artikkel 13 a (uus)

| Artikkel 13 a Tegevuskava väiksema mõjuga kalapüügiviiside ja -varustuse väljatöötamiseks ja kasutuselevõtuks Kohe pärast määruse jõustumist teostab komisjon põhjaliku uuringu piimtraaliga kalapüügi mõju kohta ökosüsteemile ja merekeskkonnale piirkondades, kus seda kalapüügiviisi kasutatakse, ning majanduslikult, ökoloogiliselt ja sotsiaalselt säästlike alternatiivsete püügiviiside kohta. Nimetatud uuringu tulemuste põhjal koostab komisjon tegevuskava, mille abil soodustada ja arendada uuringuid väiksema mõjuga kalapüügiviiside ja -varustuse kohta, sealhulgas uuringuid kalavarude säästlikku kasutamist võimaldavate võrkude kuju ja suuruse kohta. Nimetatud tegevuskavas antakse ka suunised ökosüsteemile ja merekeskkonnale negatiivset mõju avaldavate kalapüügiviiside ja -varustuse kasutamise järkjärguliseks lõpetamiseks ning nende asendamiseks väiksema mõjuga kalapüügiviiside ja -varustusega. Nimetatud tegevuskava alusel tehtavaid algatusi rahastatakse Euroopa Kalandusfondist kooskõlas selle eesmärkidega. |

Muudatusettepanek 20

Artikkel 15

Kui kalanduse teadus-, tehnika- ja majanduskomitee arvamuse kohaselt peaks kas lesta, merikeele või mõlema kudeva kalavaru suurus kannatama väheneva paljunemisvõime tõttu, otsustab nõukogu kvalifitseeritud häälteenamusega komisjoni ettepaneku alusel lesta lubatud kogupüügi, mis on väiksem artiklis 4 sätestatust, merikeele lubatud kogupüügi, mis on väiksem artiklis 5 sätestatust ning artiklis 6 sätestatust väiksema merepäevade arvu. | Kui kalanduse teadus-, tehnika- ja majanduskomitee arvamuse kohaselt peaks kas lesta, merikeele või mõlema kudeva kalavaru suurus kannatama väheneva paljunemisvõime tõttu, võib nõukogu kvalifitseeritud häälteenamusega otsustada komisjoni ettepaneku alusel lesta lubatud kogupüügi, mis on väiksem artiklis 4 sätestatust, merikeele lubatud kogupüügi, mis on väiksem artiklis 5 sätestatust ning artiklis 6 sätestatust väiksema merepäevade arvu. |

[1] ELTs seni avaldamata.

--------------------------------------------------